તાજેતરમાં કેન્દ્રિય બજેટની સાથે જ રેલવે બજેટન જોગવાઈઓ પણ જાહેર કરવામાં આવી હતી અને તેના ઉપરથી એવુ લાગી રહ્યું છે કે ભારતીય રેલવે સુધારાના માર્ગ પર આગળ વધી રહી છે પરંતુ તેની સામે અનેક પડકારો છે. રેલવેએ તેના ઇન્ફ્રાસ્ટ્રક્ચર અને કામગીરી સુધારવાની છે તથા નાણાકીય સ્થિતિ મજબૂત બનાવવાની છે. રેલવેએ સૌથી પહેલા તો તેની હાલની મિલ્કતોનો યોગ્ય ઉપયોગ કરવો જોઈએ, ફંડિંગ વધારવું જોઈએ, વિદેશી રોકાણ તથા પ્રાઇવેટ કેપિટલ આકર્ષવી જોઈએ અને ફાઇનાન્સિંગના વિવિધ મોડલ લાગુ કરવા જોઈએ. તેણે પ્રાઇવેટ સેક્ટરની કુશળતાનો ઉપયોગ કરીને પણ ક્વોલિટીના ધોરણ ઊંચે લઈ જવા જોઈએ.